**Задача – оценка на инвестиционен проект**

Фирмата „Прима“ ООД, гр. Пловдив е производител на обувки. Около 70 % от продукцията си тя изнася на европейския пазар.

**Да се извърши оценка на инвестиционен проект – изграждане и оборудване на нов производствен цех.**

**Финансови параметри на инвестицията:**

1. **Инвестиционни разходи:**
* Проучвателни, подготвителни и консултантски разходи, такси и др. – 90 хил. лв.
* Покупка на терен (УПИ) – 1500 хил. лв.
* Изграждане на масивна сграда – 2672 хил. лв.
* Доставка и монтаж на машини и производствено оборудване – 3390 хил лв.
* Покупка на търговска марка и лиценз от чуждестранна фирма-производител – 1650 хил. лв.
* Първоначален оборотен капитал – 500 хил. лв.

**Общо: 9802 хил. лв.**

1. **Инвестиционен период** – 2 години (2016г. – 2017 г.). Разпределение на инвестиционните разходи по години:
* През 2016г. – 3400 хил. лв.
* През 2016г. – 6402 хил. лв.
1. **Експлоатационен период** – 5 години (2018г. – 2022 г.);
2. **Текущи приходи** :
* Производствен капацитет на цеха – 100 хил. чифта обувки годишно.
* Продажна цена на едро за един чифт – 85 лева без ДДС.

Прогнозните продажби за 2018г. са 70000 чифта, като се предвижда ежегоден ръст от 5% до достигане на производствения капацитет.

1. **Текущи разходи**:
* Променливи разходи на единица продукция – 21 лв.
* Условно-постоянни разходи на година без амортизации – 1680 хил. лв.
1. **Краен паричен поток:** Предполагаема пазарна стойност на инвестицията след изтичане на експлоатационния период – 10400 хил. лв.
2. **Финансиране на инвестицията:**
* Собствени средства – 5702 хил. лв.
* Банков заем – 4100 хил. лв. със срок на погасяване 5 години и ГЛП – 8,6 %. Равни месечни погасителни вноски. Първа погасителна вноска – м. Август 2016г.

**Допълнителна информация:**

 Предвиждат се три сценария за реализацията на проекта:

|  |  |  |
| --- | --- | --- |
| Сценарий | Вероятност за сбъдване в % | Пояснение |
| Оптимистичен | 15 | NCF е с 10% по-висок от този при реалистичния сценарий |
| Реалистичен | 70 |  |
| Песимистичен | 15 | NCF е с 10% по-нисък от този при реалистичния сценарий |

Предвидено е проектът да се оцени в два варианта:

* Първи вариант: NCF се изчислява без отчитане на погасителните вноски по заема, без отчитане на данъчния ефект от лихвите, но с отчитане на данъчния ефект от амортизациите.
* Втори вариант: NCF се изчислява с отчитане на данъчния ефект от амортизациите, данъчния ефект от лихвите и с отчитане на погасителните вноски по заема.

Амортизационните планове се разработват при спазване на данъчно признатите амортизационни норми по групи активи, регламентирани в чл. 55 на ЗКПО. Амортизации започват да се начисляват от началото на 2018г.